Sacrosancte Dei ecclesie infra muros Matiscensis civitatis site atque in veneratione gloriosissimi Vincentii martiris dicate ubi domnus Letbaldus presul et pastor esse videtur. Ego Ramardus et uxor mea Bertrada concedimus prenominate ecclesie canonicis videlicet Sancti Vincentii aliquid de rebus meis in comitatu Lugdunensi, in villa Silviniaco: hoc est mansi duo cum omnibus appendentiis que Berno tenet, et in villa Innuciono, mansum unum cum omnibus que ad ipsum mansum appendunt; ea vero ratione dum nos ambo vivimus, et filius noster Aymo, teneamus et in omni tempore in festivitate Sancti Vincentii pro unoquoque manso investitura denarios II canonicis exsolvamus; post nostrum vero obitum, ad Sanctum Vincentium et ad ejus canonicos perveniat nullo contradicente. Si quis vero contradixerit auri libras tres componat, et in antea firma et stabilis permaneat cum stipulatione subnixa. Ramardus et uxor sua Bertrada, qui fieri et firmare jusserunt. S. Aymonis. S. Enrici. S. Ornadi. S. Raculfi. S. item Aymonis. S. Adonis. S. Letoldi. S. Bernardi. S. Frotgerii. S. Frederici.